cometadata/datacite-titles-descriptions-related-identifiers huggingface dataset:
DOI: 10.5279/dk-sa-dda-31971
title: Sikkerhedsklima, sikkerhedsniveau og ulykker, 2016-2018
title: Prevention of occupational accidents in EDs, 2016-2018

description: Emnet for denne undersøgelse er sikkerheden blandt medarbejderne på fire akutafdelinger i Danmark. Tidligere undersøgelser har vist, at der forekommer flere arbejdsskader ved nattevagter end ved vagter, der ligger i dagtimerne. Undersøgelsen lægger vægt på de ansattes håndtering af nåle og patienter samt brug af sikkerhedsudstyr i forbindelse med arbejdet. Undersøgelsen kommer også omkring i hvor høj grad, medarbejderne informerer deres kollegaer om potentielle sikkerhedsrisici i forbindelse med det udførte arbejde. Derudover bliver forekomsten af vold og trusler mod personalet undersøgt. Personalet bliver spurgt ind til, hvilken type af vold og trusler der er tale om, og hvorvidt dette er blevet anmeldt har og givet sygedage.
description: Formålet med undersøgelsen er at undersøge arbejdsforholdene, sikkerhedsniveauet og sikkerhedsklimaet på danske akutafdelinger. Undersøgelsen har i særlig grad fokus på forskellene mellem forskellige tidspunkter af døgnet. Undersøgelsen benytter sig af spørgeskemaer, observationer og interviews til at undersøge medarbejdernes oplevelse af sikkerhed på deres arbejdsplads.
description: See abstract
DOI: 10.5279/dk-sa-dda-32012
title: ISSP - danskernes forestillinger om det gode arbejdsliv og danskernes forhold til det offentlige, 2015-2016
title: ISSP - Danes' views on a good working life and their relationship with the public sector, 2015-2016

description: Undersøgelsen er den danske del af den internationale ISSP-undersøgelse (International Social Survey Programme) for henholdsvis 2015 og 2016. ISSP 2015 afdækker respondenternes holdninger indenfor en lang række arbejdslivsrelaterede forhold, såsom forestillinger om det gode arbejdsliv, trivsel på arbejdspladsen, og hvorvidt de foretrækker at arbejde fuld tid eller deltid. ISSP 2016 fokuserer på danskernes forhold til det offentlige og spørger bl.a. til politisk tolerance, den økonomiske politik, borgerretigheder og tillid til politikere og myndigheder. ISSP-undersøgelser om arbejdsliv er tidligere gennemført i 1989, 1997 og 2005 og om forholdet til det offentlige eller regeringens rolle i 1985, 1990, 1996 og 2005
description: Formålet med undersøgelsen er at afdække erfaringer med og holdninger til arbejdslivet og det offentlige i Danmark.
description: See abstract
DOI: 10.5279/dk-sa-dda-32152
title: Grænseløst arbejde, stress, søvn og privatliv, 2008-2009
title: Borderless work, stress, sleep and private life

description: Mange, og en voksende andel af den arbejdende befolkning, arbejder under ansættelsesvilkår, hvor nogle af de traditionelt afgrænsende karakteristika ved arbejdet nedbrydes. Man taler om fleksibelt eller grænseløst arbejde. De grænser, der nedbrydes, handler ikke alene om tid og sted, men også om organisering af arbejdet. Grænseløst arbejde er ofte attraktivt arbejde med høj grad af indflydelse og gode udviklingsmuligheder, men der er samtidig risiko for, at de uklare og endeløse krav til faglige og personlige kompetencer og tidsforbrug fører til stress (ulyst og anspændthed). Denne undersøgelse sætter fokus på, hvordan omstændigheder i arbejdsorganiseringen, arbejdsmiljøet og privatlivet kan bidrage til, at grænseløst arbejde får henholdsvis positive eller negative konsekvenser for den ansatte, og hvordan stress, søvn og balancen mellem arbejde og privatlivet indbyrdes hænger sammen.
description: Undersøgelsens formål er at skabe viden om under hvilke omstændigheder grænseløst arbejde fører til stress, søvnproblemer og ubalance mellem arbejde og privatliv, og under hvilke omstændigheder det fører til arbejdsglæde og overskud i privatlivet
description: See abstract
DOI: 10.5279/dk-sa-dda-32343
title: Patienters holdninger og forventninger til en "Frys alle æg og oplæg senere" - strategi indenfor assisteret reproduktion
title: Freeze-all strategy in assisted reproduction - Patients' attitudes and expectations

description: Ved brug af behandlingsmetoden IVF til opsætning af befrugtede æg, kan der opstå overstimuleringssyndrom (OHHS). Fordelen ved denne behandlingsmetode er at man har mulighed for at blive gravid hurtigere. Dette skyldes at æggene bliver sat op i en stimuleret cyklus. Dette studie forsøger at undersøge patienternes forventninger og holdninger til en ”frys-alt”-strategi. Med denne metode bliver æggene sat op i en naturlig cyklus og derved er der en lavere risiko for OHHS. Denne proces tager længere tid. Dette gøres med henblik på at ”frys-alt”-strategien på sigt skal bruges i et større omfang end tidligere for at minimere risikoen for OHHS.
description: Formålet med denne undersøgelse er at afklare patienternes holdninger og forventninger til ”frys-alt” strategien i forbindelsen med kunstig befrugtning. Det undersøges ved hjælp af en spørgeskemaundersøgelse hvor disse er differentieret efter køn. Deltagerne besvarer et spørgeskema inden behandlingens begyndelse og efter første behandling.
description: See abstract
DOI: 10.5279/dk-sa-dda-32586
title: Arbejdsmiljø og helbred offshore, 2017
title: Workenvironment and health among offshore workers, 2017

description: Dette studie undersøger arbejdsmiljøet og helbredet blandt ansatte på de danske olie- og gasanlæg offshore. De fundne resultater sammenlignes med et benchmark, der er baseret på resultater fra en sammenlignelig population på landjorden. Studiet er en del af projektet Arbejdsmiljø og helbred i Danmark.
description: Formålet med AH-offshore undersøgelsen er at få et billede af, hvordan arbejdsmiljøet er på de danske offshoreanlæg til olie- og gasproduktion.
description: See abstract
DOI: 10.5279/dk-sa-dda-32709
title: Politisk diskussion, journalistiske cases og følelser, 2011
title: Political discussion, news exemplars in the media and emotions, 2011

description: Undersøgelsen er et spørgeskemaeksperiment, hvor respondenterne blev eksponeret for en ud af tre forskellige nyhedsartikler, der beskriver et politisk forslag om afskaffelsen af SU til hjemmeboende. I to af artiklerne er almindelige mennesker blevet brugt som ''exemplars'', og fremstilles i den ene som fortjenende SU, men i den anden artikel som værende ufortjenende. Før eksponeringen blev respondenterne stillet en række spørgsmål om deres holdning til velfærdsstaten, mens de efterfølgende blev spurgt om deres holdning til forslaget om afskaffelse af SU for hjemmeboende. Derudover dækker undersøgelsen spørgsmål om respondentens opfattelse af befolkningens generelle holdning til området, følelser til modtageren af understøttelse (vrede, medfølelse) og opfattelse af artiklen på forskellige dimensioner. Endelig dækker undersøgelsen en række sociodemografiske baggrundsvariable.
description: Formålet med studiet er at undersøge, hvordan tilstedeværelsen af almindelige mennesker (exemplars) i mediehistorier påvirker villigheden til at diskutere politik, følelser og holdninger til velfærd.
description: See abstract
DOI: 10.5279/dk-sa-dda-32710
title: Politisk diskussion, mediedækning og bevidsthed om argumenter, 2011
title: Political discussion, news exposure and argument recall, 2011

description: Undersøgelsen er et spørgeskemaeksperiment i USA, hvor respondenterne blev tilfældigt udvalgt til at læse en af tre versioner af en nyhedsartikel om sundhedsvæsenet (Obamacare). De to første artikler nævner argumenter henholdsvis for og imod universelle sundhedsydelser, mens den sidste præsenterer argumenter både for og imod. Efter eksponeringen blev respondenterne spurgt til hvor mange af argumenterne i artiklen, de kunne genkalde sig. Respondenternes tolerance overfor modsatte argumenter, informationsbearbejdning og følelser til universelle sundhedsydelser blev målt før og efter eksponeringen. Derudover inkluderer undersøgelsen spørgsmål om politisk diskussion, mediebrug og -opfattelse, personlighedsrelaterede træk og en række sociodemografiske baggrundsvariable.
description: Formålet med studiet er at undersøge, hvordan interpersonel diskussion og indhold af nyheder påvirker genkaldelse af argumenter, politiske præferencer og politisk adfærd.
description: See abstract
DOI: 10.5279/dk-sa-dda-32711
title: Politisk diskussion, mediebrug og indvandring, 2015
title: Political discussion, media use and immigration,2011

description: Studiet er et eksperiment, der undersøger eksponeringen af interpersonel diskussion om indvandring. Respondenterne blev tilfældigt inddelt i tre grupper, og bedt om at forestille sig en diskussion i en social forsamling. En gruppe blev eksponeret for argumenter for indvandring, en anden for argumenter imod indvandring og en tredje for argumenter både for og imod indvandring. Før eksponeringen blev hyppigheden af respondenternes interpersonelle diskussion, mediebrug og medieopfattelse målt. Efter eksperimentet blev respondenterne spurgt, hvordan de ville reagere på en interpersonel diskussion som præsenteret i eksperientet, ligesom villigheden til at diskutere og partivalg blev målt efter eksperimentet. Derudover inkluderer undersøgelsen variable om bl.a. politisk interesse, partivalg, politisk viden, politisk selvtillid, uddannelse og indkomst.
description: Formålet med studiet er at undersøge, hvordan interpersonel diskussion og mediebrug påvirker holdninger til indvandring og diskussionsadfærd.
description: See abstract
DOI: 10.5279/dk-sa-dda-32733
title: Effekter af partikommunikation på emneejerskab
title: Effects of Parties Communication on Issue Ownership Perception

description: Emnet i denne undersøgelse er at finde ud af hvilke partier, der har emneejerskab over bestemte emner. Emneejerskaberne, der bliver undersøgt, er skattepolitik, udlændingepolitik, flygtningepolitik samt håndteringen af Danmarks økonomi og arbejdsløshed. Undersøgelsen lægger vægt på at undersøge emneejerskab i forhold til hvilke emner, partierne selv føler, de ejer, og hvilke emner, der bliver kommunikeret ud til vælgerne. Respondenterne bliver i dette spørgeskema spurgt ind til i hvilken grad, de mener, specifikke partier har emneejerskab over specifikke emner.Undersøgelsen er en del af et overordnet projekt, der hedder POLIS. Projektet undersøger partiernes rolle og partikonkurrence.
description: Formålet med undersøgelsen er at undersøge emneejerskab hos de politiske partier i Danmark. Dette er blevet gjort ved hjælp af et eksperimentelt forskningsdesign. I denne undersøgelse er spørgsmålene blevet randomiseret, og respondenterne har derfor fået forskellige kombinationer af spørgsmål. Dette design er med til at vurdere, hvilken påvirkning partiernes kommunikation har på respondenternes opfattelse af partiernes emneejerskab.
description: See abstract
DOI: 10.5279/dk-sa-dda-32735
title: Effekter af negativ kampagne på emneejerskab (POLIS), 2016
title: Effects of negative campaigning on issue ownership (POLIS), 2016

description: Dette studie omhandler befolkningens holdning til partiers emneejerskab. I dette studie ligger fokus på at undersøge, hvilken effekt negative kampagner har på partiernes emneejerskab. I dette studie har man valgt følgende emner: arbejdsløshed, miljø, landbrug, samt vækst i yderområderne. I dette studie bliver der lagt fokus på Socialdemokratiet og Venstre, og derved har man ikke inddraget andre partier i undersøgelsen. Ejerskabet bliver testet ved først at præsentere respondenten for et udsagn om et bestemt emne og derefter præsentere kritik af udsagnet for at se, om det ændrer på respondentens holdning til emneejerskabet.Undersøgelsen er en del af et overordnet projekt, der hedder POLIS. Projektet undersøger partiernes rolle og partikonkurrence.
description: Formålet med denne undersøgelse er at undersøge effekten af negative kampagner på befolkningens opfattelse af partiernes emneejerskab. Dette er blevet gjort ved hjælp af en spørgeskemaundersøgelse. Denne undersøgelse er lavet som et eksperiment, hvor respondenterne tilfældigt er blevet udvalgt både til eksperiment og stimuli. Allerførst og afslutningsvist er alle respondenter blevet bedt om at besvare de samme spørgsmål.
description: See abstract
DOI: 10.5279/dk-sa-dda-32737
title: Undersøgelse af vælgernes opfattelse af partiernes placeringer (POLIS), 2011-2013
title: Survey of voter's perception of party placement (POLIS), 2011-2013

description: Emnet for denne undersøgelse er at undersøge vælgernes opfattelse af partierne. Mere specifikt omhandler dette studie vælgernes evne til at opdage, når partierne skifter mening om et emne, og hvordan vælgerne opdaterer deres egne holdninger til partierne. Undersøgelsen kommer også omkring i hvilken grad, vælgerne skifter politisk ståsted som følge af faktiske ændringer, der er sket i dansk politik. I denne undersøgelse har man valgt at lave to bølger af undersøgelser, der er foretaget med ca. to års mellemrum. Spørgeskemaerne stiller de samme spørgsmål.Undersøgelsen er en del af et overordnet projekt, der hedder POLIS. Projektet undersøger partiernes rolle og partikonkurrence.
description: Formålet med undersøgelsen er at undersøge vælgernes opfattelse af de politiske partier. Dette undersøges ved at lave to bølger af spørgeskemaundersøgelser. Begge spørgeskemaundersøgelser har det samme fokus, og de politiske emner, som respondenterne er blevet spurgt ind til, omhandler skattepolitikken, hvordan partierne repræsenterer de lave indkomstgrupper og den sociale ulighed. I begge bølger af spørgeskemaer har respondenterne fået nøjagtig de samme spørgsmål.
description: See abstract
DOI: 10.5279/dk-sa-dda-32738
title: Eksperimentel undersøgelse af emneejerskabsopfattelser (POLIS), 2013-2016
title: Experimental Survey about Issue Ownership Percentions (POLIS), 2013-2016

description: Denne undersøgelse kommer omkring befolkningens holdninger til hvilke partier, der har emneejerskab over hvilke emner.  Undersøgelsen lægger vægt på fire emner, som partierne kan have ejerskab over. Disse emner er følgende: skattepolitik, udlændingepolitik, arbejdsløshed, samt Danmarks økonomi. Spørgsmålene kommer både omkring respondenternes holdning til emneejerskab på kort og lang sigt. Derudover kommer undersøgelsen også omkring hvilke partier respondenterne oplevede, havde emneejerskab før i tiden.
            Undersøgelsen er en del af et overordnet projekt, der hedder POLIS. Projektet undersøger partiernes rolle og partikonkurrence.
description: Formålet med undersøgelsen er at se hvilke partier, der har ejerskab over hvilke emner. Denne undersøgelse er lavet som en komparativ undersøgelse, da dette er med til at give en stabilitet i dataene. Respondenterne er blevet interviewet to gange med tre års mellemrum. Derved er det med til at give et overordnet billede af hvilke ændringer, der er sket i forhold til respondenternes opfattelse af partiernes emneejerskab.
description: See abstract
DOI: 10.5279/dk-sa-dda-32792
title: Langtidsprognose for personer med medfødte hjertefejl, 1973-1977
title: Long term prognosis of individuals with congenital heart defects

description: Dette studie undersøger dødelighed og kardiovaskulær morbiditet i en landsdækkende korhorte af patienter diagnosticeret med en medfødt hjertesygdom fra 1963 til 1973.
description: Undersøgelsens formål er at afdække langtidskonsekvenserne af medfødte hjertesydomme.
description: See abstract
DOI: 10.5279/dk-sa-dda-32850
title: Danskernes friluftsliv 2017
title: Danish Outdoors Life 2017

description: Emnet for dette studie er danskernes friluftsliv. Studiet er baseret på et spørgeskema, der spørger til respondenternes helbred, deres sociale liv og psykiske helbred. Derudover bliver respondenterne spurgt ind til deres friluftsliv. Dette er for eksempel på hvilken måde, respondenterne er i naturen, og hvilke aktiviteter respondenterne foretager sig i naturen. Undersøgelsen indeholder data om den selvrapporterede effekt af at være i naturen. Derudover er der et særligt fokus på børns forhold til naturen, og hvad de mener om at lave aktiviteter i naturen. Ydermere er dette studie suppleret med data om medicinforbrug fra Danmarks Statistik.
description: Formålet med denne undersøgelse er at finde ud af, hvor meget danskerne opholder sig i naturen, og hvilken effekt dette har på deres psykiske og fysiske helbred samt deres sociale liv. Derudover er formålet med dette studie at finde ud af på hvilken måde, danskerne er i naturen, hvilke aktiviteter de foretager sig i naturen, tilgængeligheden af natur og hvorvidt de kan lide at være i naturen.
description: See abstract
DOI: 10.5279/dk-sa-dda-33020
title: Børn, mad og måltider (BMM), SFO/fritidshjem, 1999
title: Children, Food and Meals (CFM), SFO/Afterschool, 1999

description: Undersøgelsens emne er mad og ernæring hos børn i SFO og Fritidsordninger. Undersøgelsen vedrører den ovennævnte institutions kostpolitik, udbud af mad og drikkevarer og hvordan, det udbydes, i hvilket omfang institutionerne tilbyder mad, hvor meget børnene selv skal medbringe og hvilke ændringer, institutionen kunne tænke sig. Der er spurgt ind til, hvordan de tilbud, som SFO/Fritidsordningen tilbyder, er organiseret og hvilke type af madordninger og tilgængelighed af køleskab, der er på SFO/Fritidsordningen. Undersøgelsen spørger også ind til, hvor tit børnene spiser udenfor, og hvilken politik institutionerne har for kost. Dette studie er en del af en større undersøgelse, der omhandler mad og måltider i skoler, børnehaver og skolefritidsordninger. Undersøgelsen er foretaget mellem 1999-2004. Dette studie er fra 1999.
description: Formålet med undersøgelsen er at beskrive børnehavers, skolers samt fritidshjem og skolefritidsordningers rammer og vilkår for mad og måltider, samt bevægelse og fysisk aktivitet. Udviklingen mellem 1999-2004 på disse områder bliver også beskrevet. Derudover ser denne undersøgelse på institutionernes nedskrevne politik om fysisk aktivitet og bevægelse og hvordan, dette bliver overholdt i praksis. Undersøgelsen belyser endvidere sammenhængen mellem institutionernes kostpolitik og hvad, der bliver udbudt af mad på disse institutioner. Studierne, der er lavet i 1999, undersøger ikke børnenes fysiske aktivitet.
description: See abstract
DOI: 10.5279/dk-sa-dda-33021
title: Børn, mad og måltider (BMM), SFO/fritidshjem, 2004
title: Child, Food and Meals (CFM), SFO/Afterschool, 2004

description: Undersøgelsens emne er mad, ernæring og fysisk aktivitet hos børn i skolefritidsordninger/fritidshjem. Undersøgelsen vedrører den ovennævnte institutions kostpolitik, udbud af mad og drikkevarer, og hvordan det udbydes, i hvilket omfang institutionerne tilbyder mad, hvor meget børnene selv skal medbringe og hvilke ændringer, institutionen kunne tænke sig. Derudover bliver der lagt vægt på hvilke arealer, skolefritidsordningen/fritidshjemmet har til rådighed, hvilke aktiviteter, børnene har mulighed for at dyrke og hvilke redskaber, skolefritidsordningerne/fritidshjemmene stiller til rådighed for børnene. Undersøgelsen spørger også ind til, hvor tit børnene spiser udenfor, og hvilken politik institutionerne har for fysiske aktiviteter. Dette studie er en del af en større undersøgelse, der omhandler mad, måltider og fysisk aktivitet i skoler, børnehaver og skolefritidsordninger. Undersøgelsen er foretaget mellem 1999-2004. Dette studie er fra 2004.
description: Formålet med undersøgelsen er at beskrive børnehavers, skolers samt fritidshjem og skolefritidsordningers rammer og vilkår for mad og måltider, samt bevægelse og fysisk aktivitet. Udviklingen mellem 1999-2004 på disse områder bliver også beskrevet. Derudover ser denne undersøgelse på institutionernes nedskrevne politik om fysisk aktivitet og bevægelse og hvordan dette bliver overholdt i praksis. Undersøgelsen belyser endvidere sammenhængen mellem institutionernes kostpolitik og hvad der bliver udbudt af mad på disse institutioner.
description: See abstract
DOI: 10.5279/dk-sa-dda-33022
title: Børn, mad og måltider (BMM), skoler, 1999
title: Children, Food and Meals (CFM), School, 1999

description: Undersøgelsens emne er mad og ernæring hos børn i skoler. Undersøgelsen vedrører den ovennævnte institutions kostpolitik, udbud af mad og drikkevarer, og hvordan det udbydes, i hvilket omfang institutionerne tilbyder mad, hvor meget børnene selv skal medbringe og hvilke ændringer, institutionen kunne tænke sig. Der spurgt ind til, hvordan de tilbud, som skolen tilbyder, er organiseret og hvilke type af madordninger og tilgængelighed af køleskab, der er på skolen. Undersøgelsen spørger også ind til, hvor tit børnene spiser udenfor og hvilken politik institutionerne har for kost. Dette studie er en del af en større undersøgelse, der omhandler mad og måltider i skoler, børnehaver og skolefritidsordninger. Undersøgelsen er foretaget mellem 1999-2004. Dette studie er fra 1999.
description: Formålet med undersøgelsen er at beskrive børnehavers, skolers samt fritidshjem og skolefritidsordningers rammer og vilkår for mad og måltider, samt bevægelse og fysisk aktivitet. Udviklingen mellem 1999-2004 på disse områder bliver også beskrevet. Derudover ser denne undersøgelse på institutionernes nedskrevne politik om fysisk aktivitet og bevægelse og hvordan dette bliver overholdt i praksis. Undersøgelsen belyser endvidere sammenhængen mellem institutionernes kostpolitik og hvad der bliver udbudt af mad på disse institutioner. Studierne der er lavet i 1999 undersøger ikke børnenes fysiske aktivitet.
description: See abstract
DOI: 10.5279/dk-sa-dda-33023
title: Børn, mad og måltider (BMM), skoler, 2004
title: Children, Food and Meals (CFM), Schools, 2004

description: Undersøgelsens emne er mad, ernæring og fysisk aktivitet hos børn i skoler. Undersøgelsen vedrører den ovennævnte institutions kostpolitik, udbud af mad og drikkevarer, og hvordan det udbydes, mulighed for køleskab til opbevaring af mad og hvilke ændringer institutionen kunne tænke sig. Derudover bliver der lagt vægt på hvilke arealer, skolen har til rådighed, hvor eleverne opholder sig i frikvartererne og hvad de laver i frikvartererne. Undersøgelsen spørger også ind til, hvordan idrætstimerne foregår og hvilken politik institutionerne har for fysisk aktiviteter. Dette studie er en del af en større undersøgelse, der omhandler mad, måltider og fysisk aktivitet i skoler, børnehaver og skolefritidsordninger. Undersøgelsen er foretaget mellem 1999-2004. Dette studie er fra 2004.
description: Formålet med undersøgelsen er at beskrive børnehavers, skolers samt fritidshjem og skolefritidsordningers rammer og vilkår for mad og måltider, samt bevægelse og fysisk aktivitet. Udviklingen mellem 1999-2004 på disse områder bliver også beskrevet. Derudover ser denne undersøgelse på institutionernes nedskrevne politik om fysisk aktivitet og bevægelse og hvordan dette bliver overholdt i praksis. på skolen. Undersøgelsen belyser endvidere sammenhængen mellem institutionernes kostpolitik og hvad der bliver udbudt af mad på disse institutioner.
description: See abstract